smcproject/ml-wiki-sentences huggingface dataset:
1846-ൽ ഒന്നാം ആംഗ്ലോ സിഖ് യുദ്ധത്തിലെ വിജയത്തെത്തുടർന്ന് ഈസ്റ്റ് ഇന്ത്യ കമ്പനി കശ്മീർ താഴ്വര പിടിച്ചെടുക്കുകയുണ്ടായി.
യുദ്ധച്ചെലവ് തിരിച്ചുപിടിക്കാൻ മുസ്ലീം ഭൂരിപക്ഷപ്രദേശമായ കശ്മീർ താഴ്വര ജമ്മുവിലെ ദോഗ്ര ഭരണാധികാരിയ്ക്ക് അമൃത്‌സർ ഉടമ്പടി പ്രകാരം വിൽക്കുകയായിരുന്നു.
ഇതോടെയാണ് ജമ്മു-കശ്മീർ രാജ്യം നിലവിൽ വന്നത്.
ഈ കരാറനുസരിച്ച് രാജ്യം " സിന്ധു നദിയ്ക്ക് പടിഞ്ഞാറും രവി നദിക്ക് കിഴക്കുമുള്ള പ്രദേശത്ത്" ആയിരുന്നു.
ഇതിന്റെ വിസ്തീർണ്ണം 80900 ചതുരശ്ര കിലോമീറ്റർ ഉണ്ടായിരുന്നു.
പിന്നീട് ഹൻസ , നഗാർ , ജിൽജിത് എന്നീ പ്രദേശങ്ങൾ രാജ്യത്തോട് കൂട്ടിച്ചേർക്കപ്പെട്ടു.
ഇന്ത്യാവിഭജനസമയത്ത് മഹാരാജാവ് ഹരിസിങ് ഇന്ത്യയോടും പാകിസ്താനോടും ചേരാതെ ഒറ്റയ്ക്കുനിൽക്കാനാണ് ആഗ്രഹിച്ചത്.
സ്വിറ്റ്സർലന്റ് പോലുള്ള ഒരു സ്വതന്ത്ര രാജ്യമായി തന്റെ രാജ്യത്തെ ഇന്ത്യയും പാകിസ്താനും അംഗീകരിക്കണമെന്ന് ഹരിസി‌ങ് ആഗ്രഹിച്ചു.
This article incorporates text from the Imperial Gazetteer of India , a publication now in the public domain .
ടിറ്റാനോത്തീർ ഇംഗ്ലീഷ് വിലാസം https://ml.wikipedia.org/wiki/Titanothere
പെരിസോഡാക്ടൈല ഗോത്രത്തിലെ ബ്രോണ്ടോത്തീറിഡെ കുടുംബത്തിൽ‌പ്പെടുന്ന ഒരു വിലുപ്ത സസ്തനിയാണ് ടിറ്റാനോത്തീർ .
വംശം ടിറ്റാനോത്തീർ, ചിത്രകാരന്റെ ഭാവനയിൽ
കുതിരകൾ ‍, കാണ്ടാമൃഗങ്ങൾ ‍, ടപ്പീറുകൾ എന്നിവ ഈ കുടുംബത്തിൽ‌പ്പെടുന്നവയാണ്.
ടിറ്റാനോത്തീറുകൾ കാണ്ടാമൃഗങ്ങളോടു സാദൃശ്യമുള്ളവയായിരുന്നു.
ഇയോസീൻ കാലഘട്ടത്തിൽ വടക്കേ അമേരിക്കയിൽ കാണപ്പെട്ടിരുന്ന ടിറ്റാനോത്തീറുകളധികവും ആടിന്റെ വലിപ്പംപോലും ഇല്ലാത്തവയായിരുന്നു.
പക്ഷേ ഒലിഗോസീൻ കാലഘട്ടത്തിൽ കാണപ്പെട്ടിരുന്നവ കാണ്ടാമൃഗങ്ങളേക്കാൾ വലിപ്പം കൂടിയവയായിരുന്നുതാനും.
നദീതടങ്ങളിൽ വൻ പറ്റങ്ങളായി ജീവിച്ചിരുന്ന ഇവയ്ക്ക് നാലു മീറ്ററോളം നീളവും തോളറ്റം വരെ രണ്ടര മീറ്റർ ഉയരവും ഉണ്ടായിരുന്നു.
തലയോട്ടിയുടെ ഉപരിഭാഗം അവതലമായി ഉള്ളിലേക്കു വളഞ്ഞ സ്ഥിതിയിലായിരുന്നു.
നീണ്ട മുഖത്ത് ഏതാണ്ട് Y ആകൃതിയിലുള്ളതും അസ്ഥികാമ്പുള്ളതുമായ കൊമ്പുകളും ഇവയ്ക്കുണ്ടായിരുന്നു.
ഇലകളും തളിരും ആഹാരമാക്കിയിരുന്ന ഇവയുടെ പല്ലുകൾ ആദിമസ്വഭാവം പ്രകടിപ്പിച്ചിരുന്നു.
പല്ലുകൾ മോണയിൽ നിന്ന് അധികം പുറത്തേക്ക് തള്ളിനിൽക്കുന്നവയായിരുന്നില്ല.
ഇവയുടെ സസ്യാഹാരാസ്വഭാവമായിരിക്കാം പല്ലുകളുടെ ഈ സവിശേഷതയ്ക്കു കാരണമെന്ന് കരുതപ്പെടുന്നു.
പുറത്തേക്കുള്ള കണ്ണികൾ Brontotheroidea at Mikko's Phylogeny Archive കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടിറ്റാനോത്തീർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടിറ്റ്മൗസ് ഇംഗ്ലീഷ് വിലാസം https://ml.wikipedia.org/wiki/Black_capped_Chickadee ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പസ്സെറിഫോമിസ് പക്ഷിഗോത്രത്തിലെ പാരിഡെ കുടുംബത്തിൽപ്പെട്ട പക്ഷിയാണ്‌ ടിറ്റ്മൗസ് .
ഇവ അറുപതോളം സ്പീഷീസുണ്ട്.
ടിറ്റുകൾ എന്ന പേരിലും ഇവ അറിയപ്പെടുന്നു.
ഉഷ്ണമേഖലാ പ്രദേശങ്ങളിലും തണുപ്പുകൂടിയ വടക്കൻ അർധഗോള പ്രദേശങ്ങളിലും ഇവയെ ധാരാളമായി കാണാം.
കൂട്ടംകൂടിയാണ് ഇവ സഞ്ചരിക്കുന്നത്.
കാട്ടുപക്ഷികളായ ഇവ ആസ്ത്രേലിയ , പോളിനേഷ്യ , മഡഗാസ്ക്കർ , ഗ്വാട്ടിമാല എന്നിവിടങ്ങളിൽ കാണപ്പെടുന്നില്ല.
വടക്കേ അമേരിക്കയിൽ കാണപ്പെടുന്ന ടിറ്റ്മൗസ് സ്പീഷീസായ പാറസ് അട്രികാപ്പില്ലസ് ചിക്കാഡീസ് എന്ന പേരിലാണ് അറിയപ്പെടുന്നത്.
ടിറ്റ്മൗസുകൾക്ക് വലിപ്പം കുറവാണ്.
8 - 20 സെന്റിമീറ്റർ നീളവും 6 - 200 ഗ്രാം തൂക്കവും കാണും.
നീളം കുറഞ്ഞ് തടിച്ച ചുണ്ടുകൾ കുറ്റിരോമങ്ങൾകൊണ്ട് ആവൃതമായിരിക്കും.
കാലുകൾ കുറുകിയതും ബലമുള്ളതുമാണ്.
ചിറകുകൾക്ക് വൃത്താകാരമാണുള്ളത്.
വാൽ നീളംകൂടിയതായിരിക്കും.
ആൺ - പെൺ പക്ഷികൾക്ക് നിറവ്യത്യാസമില്ല.
ശരീരത്തിന്റെ മുകൾഭാഗത്തിന് പച്ചകലർന്ന ചാരനിറവും കീഴ്ഭാഗത്തിന് വെളുത്തനിറവും ആണ്.
കടും മഞ്ഞയും കടുംനീലയും നിറമുള്ള സ്പീഷീസുമുണ്ട്.
ഇവയ്ക്കെല്ലാംതന്നെ ശിരസ്സിൽ ഉച്ചിപ്പൂവ് കാണപ്പെടുന്നു.
അധികസമയവും മരങ്ങളിലും കുറ്റിച്ചെടികളിലും കഴിച്ചുകൂട്ടുന്ന ഇവ ഇരതേടാനായി മാത്രമേ തറയിലിറങ്ങാറുള്ളു.
വളരെ ദൂരം വേഗത്തിൽ സഞ്ചരിക്കാനും ഇവയ്ക്കു സാധിക്കും.
പലപ്പോഴും ചെറുചില്ലകളിൽ ശരീരം താഴേക്കാക്കി തൂങ്ങിക്കിടക്കുന്ന സ്വഭാവവും ഇവയ്ക്കുണ്ട്.
ടിറ്റ്മൗസുകൾ ഭക്ഷണം
പ്രധാനമായും കീടഭോജികളാണ്.
ഇതോടൊപ്പം വിത്തുകളും, ധാന്യങ്ങളും, പഴങ്ങളും ഇവ ഭക്ഷിക്കാറുമുണ്ട്.
കട്ടിയേറിയ വിത്തുകളും മറ്റും കാലുകൾകൊണ്ട് മുറുകെ പിടിച്ച് ചുണ്ടിന്റെ സഹായത്തോടെ അടിച്ചുപൊട്ടിച്ചാണ് ഇവ ഭക്ഷിക്കുന്നത്.
വിത്തുകളും ധാന്യങ്ങളും വൃക്ഷങ്ങളുടെ വിള്ളലുകളിൽ ശീതകാലത്ത് ഭക്ഷിക്കാനായി ശേഖരിച്ചുവയ്ക്കുന്ന സ്വഭാവവും ഇവയ്ക്കുണ്ട്.
ശൈത്യകാലത്ത് ദേശാന്തരഗമനം നടത്തുന്ന സ്പീഷീസും കാണാം.
വൃക്ഷങ്ങളിൽ മറ്റു പക്ഷികൾ ഉപേക്ഷിച്ചുപോയ പൊത്തുകളാണ് ടിറ്റുകൾ കൂടുകളായുപയോഗിക്കുന്നത്.
പുല്ലും, മുടിയും, തൂവലുകളും, മോസുകളും ഉപയോഗിച്ച് ഇവ കൂടുകളെ മോടിപിടിപ്പിക്കാറുണ്ട്.
സ്വയം കൂട് നെയ്തെടുക്കുന്ന ടിറ്റ് മൗസുകളുമുണ്ട്.
ഉഷ്ണമേഖലാ പ്രദേശങ്ങളിലെ ടിറ്റ്മൗസുകൾ ഒരു പ്രജനനഘട്ടത്തിൽ മൂന്നോ നാലോ മുട്ടകളിടുന്നു.
വടക്കൻ പ്രദേശങ്ങളിൽ 11-16 മുട്ടവരെ ഇടുന്ന ഇനങ്ങളുമുണ്ട്.
വെളുപ്പുനിറമുള്ള മുട്ടകളിൽ തവിട്ടുനിറത്തിലോ ചാരനിറത്തിലോ ഉള്ള പുള്ളികളുണ്ടായിരിക്കും.
പെൺപക്ഷിയാണ് അടയിരുന്ന് മുട്ടവിരിയിക്കുന്നത്.
വിരിഞ്ഞിറങ്ങുന്ന കുഞ്ഞുങ്ങളുടെ സംരക്ഷണം ആൺപക്ഷികൾ ചിത്രശാല ടിറ്റ്മൗസ് കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടിറ്റ്മൗസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടിറ്റിക്കാക്ക തടാകം ഇംഗ്ലീഷ് വിലാസം https://ml.wikipedia.org/wiki/Titicaca_Lake
തെക്കേ അമേരിക്കയിലെ ഏറ്റവും വലിയ തടാകമാണ് ടിറ്റിക്കാക്ക തടാകം .
ലോകത്തിലെ ഏറ്റവും ഉയരത്തിൽ സ്ഥിതി ചെയ്യുന്ന, ഏറ്റവും വലുതും ഗതാഗത യോഗ്യവുമായ തടാകമാണിത് .
സമുദ്ര നിരപ്പിൽനിന്ന് 3800 മീറ്റർ ഉയരത്തിൽ സ്ഥിതി ചെയ്യുന്ന ഈ തടാകം ആൻഡീസ് പർവത നിരയിലെ ബൊളീവിയൻ പീഠ ഭൂമിയിലാണ് വ്യാപിച്ചിരിക്കുന്നത്.
കിഴക്കൻ പെറു മുതൽ പശ്ചിമ ബൊളീവിയ വരെ വ്യാപിച്ചു കിടക്കുന്ന ടിറ്റിക്കാക്ക തടാകത്തിന് 8135 ച.
നീളം 177 കി.
; ശ.
വീതി 56 കി.
ആഴം 365 മീ.
ടിറ്റിക്കാക്ക തടാകത്തിന്റെ ദക്ഷിണാഗ്രത്തിൽനിന്ന് ഉത്ഭവിച്ച് ബൊളീവിയയിലെ പൂപോ (Poopo) തടാകത്തിൽ നിപതിക്കുന്ന ഡേസഗ്വാഡെറോ (Desaguadero) നദിയാണ് തടാകത്തിന്റെ പ്രധാന ജലനിർഗമന മാർഗം.
വ്യക്തമായ രണ്ടു ഭാഗങ്ങൾ ഈ തടാകത്തിനുണ്ട്.
വിശാലമായ ഉത്തര പശ്ചിമ ഭാഗത്തെ ചിക്വിറ്റോ (Chicuito) എന്നു വിളിക്കുന്നു.
212 മീ.
ആണ് ഇതിന്റെ പരമാവധി ആഴം.
എന്നാൽ ദക്ഷിണ പൂർവ ഭാഗത്തിന് ആഴം താരതമ്യേന കുറവാണ്.
തടാക ജലത്തിന്റെ 90 ശ.
-ത്തിൽ അധികവും ബാഷ്പീകരണത്തിലൂടെ നഷ്ടമാകുന്നതിനാൽ ജലത്തിൽ ഉപ്പിന്റെ അളവ് വളരെ കൂടുതലാണ്.
തീരത്തോടടുത്ത തടാക ഭാഗങ്ങൾ ആഴം കുറഞ്ഞ ചതുപ്പു നിലങ്ങളായി തീർന്നിരിക്കുന്നു.
ഇവിടെ സമൃദ്ധമായി വളരുന്ന ഈറൽ (reed) ഉപയോഗിച്ചു നെയ്തുണ്ടാക്കുന്ന ടുടുറാസ് (totoras) എന്നു പേരുള്ള നൗകകളാണ് തടാകത്തിലെ പ്രധാന പ്രാദേശിക ഗതാഗതോപാധി.
ടിറ്റിക്കാക്ക തടാക കരയിൽനിന്നും കോർഡിലെറാ റിയലിന്റെ (Cordillera Real) മഞ്ഞു മൂടിയ പർവത ശിഖരങ്ങൾ ഉയർന്നു നിൽക്കുന്നതു കാണാം.
മത്സ്യ സമ്പന്നമായ ഈ തടാകത്തിൽ നിന്നു ലഭിക്കുന്ന മത്സ്യങ്ങളിൽ ഭൂരിഭാഗവും ഭക്ഷ്യ യോഗ്യമാണ്.
ശൈത്യ കാലാവസ്ഥയുടെ കാഠിന്യം കുറയ്ക്കുന്നതിൽ ടിറ്റിക്കാക്ക തടാകത്തിന് ഗണ്യമായ സ്വാധീനമുണ്ട്.
ഇതു മൂലം എത്ര ഉയരത്തിലും ഇവിടെ ചോളം പോലുള്ള വിളകൾ  ഉത്പാദിപ്പിക്കുവാൻ സാധിക്കുന്നു.
തടാകത്തിലെ ബോട്ടു ഗതാഗതം പെറുവിനെയും ബൊളീവിയയെയും തമ്മിൽ ബന്ധിപ്പിക്കുന്നു.
പുരാതന കാലം (1400 എ.ഡി.) മുതൽ ടിറ്റിക്കാക്ക തടാകത്തിന്റെ തീര പ്രദേശം ജനസാന്ദ്രതയിൽ മുന്നിലായിരുന്നു.
അയ്മാറ ഇന്ത്യരാണ് തടാകത്തിനു ചുറ്റും വസിക്കുന്ന പ്രധാന ജന വിഭാഗം.
പൂർവ-ഇൻകാ കാലഘട്ടം മുതൽ ഇവർ തടാക കരയിൽ അധിവാസം ഉറപ്പിച്ചിരുന്നു.
പശ്ചിമാർദ്ധത്തിൽ ഏറെ അഭിവൃദ്ധി പ്രാപിച്ചിരുന്ന ആദിമ സംസ്കാരത്തിന്റെ അവശിഷ്ടങ്ങൾ ഇന്നും തടാകത്തിന്റെ തെക്കേയറ്റത്തു കാണാം.
തടാകത്തിന്റെ തെക്കേ കരയിലുള്ള ടിയവ്നാകൊ (Tiahuanaco) യിലായിരുന്നു പ്രധാനമായും ഈ സാംസ്കാരിക വികാസമുണ്ടായത്.
ജനവാസമുള്ള നിരവധി ചെറു ദ്വീപുകളും പൗരാണിക കാലഘട്ടത്തിൽ ടിറ്റിക്കാക്കയിൽ നിലനിന്നിരുന്നു.
ഇൻകാ വംശജരുടെ ജന്മസ്ഥലമായി ഐതിഹ്യങ്ങളിൽ പരാമർശിക്കപ്പെട്ടിട്ടുള്ള ഐലാ ദെൽസോൾ (Isladelsol) ദ്വീപ് ടിറ്റിക്കാക്ക തടാകത്തിലാണ് സ്ഥിതി ചെയ്യുന്നത്.
ടിറ്റിക്കാക്ക തടാകത്തിന് ആൽപ്പൈൻ കാലാവസ്ഥയാണുള്ളത്.
മിക്കവാറും സമയങ്ങളിൽ ശൈത്യം അനുഭവപ്പെടും.
തടാകത്തിനു വടക്കുള്ള ജൂലിയാക്ക നഗരത്തിലെ ശരാശരി താപനില ചുവടെ കാണിച്ചിരിക്കുന്നു.
ജൂലിയാക്ക (പെറു) (1961–1990) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 16.7 (62.1) 16.7 (62.1) 16.5 (61.7) 16.8 (62.2) 16.6 (61.9) 16.0 (60.8) 16.0 (60.8) 17.0 (62.6) 17.6 (63.7) 18.6 (65.5) 18.8 (65.8) 17.7 (63.9) 17.08 (62.76) ശരാശരി താഴ്ന്ന °C (°F) 3.6 (38.5) 3.5 (38.3) 3.2 (37.8) 0.6 (33.1) — — — — — 0.3 (32.5) 1.5 (34.7) 3.0 (37.4) — മഴ/മഞ്ഞ് mm (inches) 133.3 (5.248) 108.7 (4.28) 98.5 (3.878) 43.3 (1.705) 9.9 (0.39) 3.1 (0.122) 2.4 (0.094) 5.8 (0.228) 22.1 (0.87) 41.1 (1.618) 55.3 (2.177) 85.9 (3.382) 609.4 (23.992) ഉറവിടം: Hong Kong Observatory, അവലംബം 1 2 3 4 5 6 7 8 9 10 ↑ ↑ ↑ Grove, M. J., P. A. Baker, S. L. Cross, C. A. Rigsby and G. O. Seltzer 2003 Application of Strontium Isotopes to Understanding the Hydrology and Paleohydrology of the Altiplano, Bolivia-Peru.
Palaeogeography, Palaeoclimatology, Palaeoecology 194:281-297.
↑ Rigsby, C., P. A. Baker and M. S. Aldenderfer 2003 Fluvial History of the Rio Ilave Valley, Peru, and Its Relationship to Climate and Human History.
Palaeogeography, Palaeoclimatology, Palaeoecology 194:165-185.
↑ പുറം കണ്ണികൾ Lake Titicaca എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Bolivian Navy and Naval Ensign Management issues in the Lake Titicaca and Lake Poopo system: Importance of developing a water budget Peru Cultural Society-Lake Titicaca History കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടിറ്റിക്കാക്ക തടാകം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടിറ്റിവാങ്‍സ മലനിരകൾ ഇംഗ്ലീഷ് വിലാസം https://ml.wikipedia.org/wiki/Titiwangsa_Mountains
ടിറ്റിവാങ്‍സ മലനിരകൾ , ( Malay : Banjaran Titiwangsa ; بنجرن تيتيوڠسا ) മലയൻ ഉപദ്വീപിലെ ഒരു പ്രധാനപ്പെട്ട മലനിരയാണ്.
"ബഞ്ചാരാൻ ബസാർ" (പ്രധാന റേഞ്ച്) എന്നും അറിയപ്പെടുന്ന ഈ മലനിരകൾ മലയൻ ഉപദ്വീപിൻറെ നട്ടെല്ലായി അറിയപ്പെടുന്നു.
മലനിരകളുടെ വടക്കൻ ഭാഗം തെക്കൻ തായ്‍ലാൻറിലാണ് സ്ഥിതി ചെയ്യുന്നു.
അവിടെ ഇതിനെ സങ്കലാഖിരി റേഞ്ച് ( Thai : ทิวเขาสันกาลาคีรี , pronounced [tʰīw kʰǎw sǎn.kāːlāːkʰīːrīː ] ) എന്ന് പറയുന്നു.
ഈ മലനിരകൾ ഒരു സ്വാഭാവിക അതിർത്തിയായി വർത്തിക്കുകയും, മലയൻ ഉപദ്വീപിനെയും തെക്കേ അറ്റത്തെ തായ്‍ലാൻറിനെയും കിഴക്ക്, പടിഞ്ഞാറ് തീരപ്രദേശങ്ങളായി  വേർതിരിക്കുകയും ചെയ്യുന്നു.
മലനിരകളുടെ നീളം വടക്കുമുതൽ തെക്കുവരെ ഏകദേശം 480 കിലോമീറ്ററാണ്.
വിശാല ടെനാസ്സെറിം പർവ്വത വ്യൂഹത്തിൻറെ ഭാഗമാണ് ഈ മലനിരകൾ.
ഇന്തോ-മലയൻ കോർഡില്ലേറയുടെ ഏറ്റവും തെക്ക് ഭാഗത്തായി രൂപംകൊണ്ട് , ടിബറ്റിൽ നിന്ന് ക്രാ ഇസ്തമസ് വഴി മലയൻ ഉപദ്വീപിലേയക്ക് വരെ ഇതു നീളുന്നു.
ടിറ്റി വാങ്സ മലനിരകൾ വടക്ക് ഭാഗത്ത് സങ്കലഘിരി മലനിരകളായി തുടങ്ങുകയും പറ്റാനി , തലുബാൻ , സോങ്ഘ്‍ല തുടങ്ങിയ ഉപ ശാഖകളെക്കൂടി ഉൾക്കൊള്ളുന്ന നഖോൺ സി തമ്മരാത് നിരകളുടെ ഒരു ദീർഘീകരണമായി സ്ഥിതിചെയ്യുകയും ചെയ്യുന്നു.
പ്രധാന ശ്രേണികൾ വടക്കുപടിഞ്ഞാറു മുതൽ തെക്ക്കിഴക്കു വരെ ഏകദേശം മലേഷ്യയുടെ അതിർത്തിക്കു കുറുകേകൂടി തെക്കു ദിക്കിൽ ജെലെബു , നെഗെറി സെമ്പിലാൻ എന്നിവിടങ്ങളിൽ അവസാനിക്കുന്നു.
താഴ്‍വരയിലെ കുന്നുകൾ വീണ്ടും തെക്കുകിഴക്കൻ ഭാഗത്തേയ്ക്കു നീണ്ട് ജോഹർ വരെ എത്തുന്നു.
ഈ ഭാഗത്തെ ഏറ്റവും  ഉയരം കൂടിയ പർവ്വതം 2,183 മീറ്റർ (7,162 അടി) ഉയരമുള്ള ഗുനുങ് കോർബു ആണ്.
അത് ചുണ്ണാമ്പുകല്ലും ഗ്രാനൈറ്റും കൊണ്ട് രൂപപ്പെട്ട പാറക്കൂട്ടങ്ങളാണ്.
തായ്‍ലാൻറ് ഭാഗത്തെ ഏറ്റവും ഉയരമുള്ള ഭാഗം, തായ്/മലേഷ്യൻ അതിർത്തിയിൽ യാലാ മേഖലയ്ക്കും (തായ്‍ലാൻറ്) പെരെക്കിനും (മലേഷ്യ) ഇടയിലുള്ള 1,533 മീറ്റർ ഉയരമുള്ള “ ഉലു തിത്തി ബസാഹ് ” (ยูลูติติ บาซาห์) ആണ്.
തെക്കൻ മലനിരകളിൽ ഉയരം കൂടിയത് 1,276 മീറ്റർ ഉയരമുള്ള മൌണ്ട് ഓഫിർ ആണ്.
വൈവിധ്യമാർന്ന ജീവജാലങ്ങളെയും സസ്യജാലങ്ങളെയും പിന്തുണക്കുന്ന ലോകത്തിലെ ഏറ്റവും പഴക്കം ചെന്ന മഴക്കാടുകളിലൊന്നാണ് ടിറ്റിവാങ്സ മൗണ്ടൻസ്.
കൂടാതെ, ഈ സ്ഥലത്ത് നിന്ന് അതിമനോഹരങ്ങളായ കാഴ്ച്ചകൾ  ദർ‌ശിക്കുവാനും സാധിക്കുന്നു.
ഈ പ്രദേശത്ത് മൌണ്ട് തഹാൻ കാൽനടയാത്രയ്ക്ക് ഉത്തമമായ പ്രദേശമാണ്.
അതുപോലെതന്നെ തമൻ നെഗാറ എന്ന പ്രശസ്ത ദേശീയോദ്യാനം സമീപത്തായി സ്ഥിതിചെയ്യുന്നു.
ഈ ഭാഗത്തെ ഉഷ്ണമേഖലാ വനങ്ങൾക്ക് ഏകദേശം 130 ദശലക്ഷം വരെ വർഷങ്ങൾ പഴക്കമുള്ളവയാണ്.
ഈ പ്രദേശത്തെ മഴക്കാടുകളുടെ കാഴ്ച വളരെ ആവേശകരമാണ്.
മക്കാക്വേ , കടുവ തുടങ്ങിയ മൃഗങ്ങളേയും റഫ്ലേഷ്യ സസ്യങ്ങളുടെ ഭീമാകാരങ്ങളായ പുഷ്പങ്ങളും ഈ മേഖലയിൽ കാണാൻ സാധിക്കുന്നു.
വാസ്തവത്തിൽ, ഈ ഇനത്തിലെ Rafflesia arnoldii യാണ് ലോകത്തെ ഏറ്റവും വലിയ പുഷ്പം ഉത്പാദിപ്പിക്കുന്നത്.
ചില സാഹചര്യങ്ങളിൽ ഈ പൂക്കൾ 100 സെന്റിമീറ്റർ വ്യാസം വരെയും 10 കിലോ തൂക്കംവരെയുമുള്ളതായിരിക്കും.
എന്നാൽ ഈ വലിയ പൂവ് വിടരുമ്പോഴുള്ള അതിന്റെ വാസന അത്ര സുഖകരമല്ല.
ഈ പൂവിന്റെ പരാഗണം നടത്തുന്ന കാരിയൺ ഈച്ചകളെ  (Calliphoridae) ആകർഷിക്കുന്നതിനായി പുഷ്പം ചീഞ്ഞ മാംസത്തിന്റെ ഗന്ധം പുറപ്പെടുവിക്കുന്നു.
റോയൽ ബെലൂം , കാമറൂൺ ഹൈലാന്റ്സ് , ജെന്റിങ് ഹൈലാൻഡ്സ് , ഫ്രാസേർസ് ഹിൽസ് തുടങ്ങിയ നിരവധി വിനോദ സഞ്ചാര കേന്ദ്രങ്ങൾ ഈ മേഖലയിലായി സ്ഥിതി ചെയ്യുന്നു.
ടിറ്റി വാങ്സ വന കോംപ്ലക്സിനെ മുറിച്ചു നിരവധി റോഡുകൾ കടന്നു പോകുന്നു.
സംരക്ഷിത മേഖലകൾ തായ്‍ലാൻറ് സാൻ കാല ഖിരി ദേശീയോദ്യാനം ബുഡോ-സു-ൻഗായി പാഡി ദേശീയോദ്യാനം നംതോക്ക് സായി ഖാവോ ദേശീയോദ്യാനം ഹലാ ബാല വന്യമൃഗ സങ്കേതം മലേഷ്യ ഗുനുങ് സ്റ്റോങ് സ്റ്റേറ്റ് പാർക്ക് റോയൽ ബെലും സ്റ്റേറ്റ് പാർക്ക് തമൻ നെഗാര ക്രാവു വന്യമൃഗ സങ്കേതം അവലംബം ↑ Avijit Gupta, The Physical Geography of Southeast Asia, Oxford University Press, 2005.
ISBN 978-0-19-924802-5 ↑
ടിറ്റി ഇംഗ്ലീഷ് വിലാസം https://ml.wikipedia.org/wiki/Titi
സെബിഡെ (Cebidae) സസ്തനികുടുംബത്തിൽപ്പെട്ട ഒരിനംകുരങ്ങ്.
ഇവയെ കാലിസെബസ് (Callicebus) ജീനസ്സിൽ ഉൾപ്പെടുത്തിയിരിക്കുന്നു.
അമേരിക്കയിലാണ് ഇവ കാണപ്പെടുന്നത്.
കൊളംബിയയിലെ ഒറിനോക്കോ നദിയുടെ തെക്കൻ ശാഖകൾക്കു സമീപമുള്ള വനപ്രദേശങ്ങളിലും വെനിസ്വേല, ഉത്തര പരാഗ്വേ എന്നിവിടങ്ങളിലെ വനങ്ങളിലുമാണ് ഇവ കൂടുതലായുള്ളത്.
കാലിസെബസ് പെർസൊണേറ്റസ് (Callicebus personatus) എന്നൊരു സ്പീഷീസ് ബ്രസീലിന്റെ കിഴക്കൻ പ്രദേശങ്ങളിലും കാണപ്പെടുന്നുണ്ട്.
അധികം വലിപ്പം വയ്ക്കാത്ത കുരങ്ങിനമാണിത്.
തലയ്ക്കും ശരീരത്തിനും കൂടി 25 മുതൽ 40 സെ.
വരെ നീളം വരും; വാലിന്റെ നീളം 25 മുതൽ 50 സെ.
വൃക്ഷശാഖകളിലും മറ്റും ചുറ്റിപ്പിടിക്കാൻ പറ്റാത്ത വിധത്തിലുള്ള അപരിഗ്രാഹി (nonprehensile) ഇനം വാലാണ് ഇവയ്ക്കുള്ളത്.
ശരീരത്തെ പൊതിഞ്ഞുള്ള രോമപാളിക്ക് ചുവപ്പുകലർന്ന ചാരനിറമോ, കടുംതവിട്ടോ, കറുപ്പോ നിറം ആയിരിക്കും.
വിരലുകളുടെ അഗ്രത്തിൽ നഖങ്ങളുണ്ട്.
സമ്മുഖ (opposable) പെരുവിരലാണ് ഇവയ്ക്കുള്ളത്.
രോമപാളികൊണ്ടു പൊതിഞ്ഞവയല്ല ചെവികൾ.
ഫലങ്ങൾ, കീടങ്ങൾ, പക്ഷിമുട്ടകൾ, ചെറിയ പക്ഷികൾ എന്നിവയാണ് ടിറ്റികളുടെ പ്രധാന ഭക്ഷണം.
ഇണകളായി ചേർന്ന് ഒരു കുടുംബം പോലെയാണ് ഇവ ജീവിക്കുന്നത്.
വർഷം മുഴുവൻ ഇണചേരുന്ന ഇവയ്ക്ക് ഒരു പ്രത്യേക പ്രജനനകാലഘട്ടം ഇല്ല.
പുറം കണ്ണികൾ Callicebus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Titi എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Primate Info Net Callicebus Factsheets അവലംബം ↑ {{ cite book }} : | edition= has extra text ( help ) ; | editor= has generic name ( help ) ; Check date values in: | date= ( help ) CS1 maint: multiple names: editors list ( link )
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടിറ്റി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടിറ്റുമിർ ഇംഗ്ലീഷ് വിലാസം https://ml.wikipedia.org/wiki/Titumir
പത്തൊൻപതാം നൂറ്റാണ്ടിലെ ബ്രിട്ടീഷ് ഇന്ത്യയിൽ സെമീന്ദാർമാർക്കെതിരെ കർഷക പ്രക്ഷോഭത്തെ നയിച്ച ഒരു ഇസ്ലാമിക പ്രസംഗകനായിരുന്നു സയ്യിദ് മിർ നിസാർ അലി ടിറ്റുമിർ ( ബംഗാളി : সৈয়দ মীর নিসারে আলী তিতুমীর ; ജനുവരി 27, 1782 - നവംബർ 19, 1831).
തന്റെ അനുയായികളോടൊപ്പം, അദ്ദേഹം നരികെൽബെറിയ ഗ്രാമത്തിൽ ഒരു മുള കൊട്ടാരം നിർമ്മിച്ചു, ഇത് ബംഗാളി നാടോടി ഇതിഹാസമായി.
1831 നവംബർ 19 ന് ബ്രിട്ടീഷുകാരുടെ ആക്രമണത്തെത്തുടർന്ന് ടിറ്റുമിർ തന്റെ മുറിവുകൾ മൂലം മരണമടഞ്ഞു.
വടക്കൻ 24 പർഗാനാസ് ജില്ലയിലെ (ഇപ്പോൾ പശ്ചിമ ബംഗാളിൽ ) ചന്ദ്പുർ ഗ്രാമത്തിൽ, സയ്യിദ് മിർ നിസാർ അലി ആയി 1782 ജനുവരി 27 നാണ് (ബംഗാളി കലണ്ടറിലെ 14 മഗ് 1182) ജനിച്ചത്.
അച്ഛൻ സയ്യിദ് മിർ ഹസൻ അലി,അമ്മ അബിദ റുഖയ്യ ഖുതുൻ ആയിരുന്നു.
അദ്ദേഹത്തിന്റെ പൂർവ്വികൻ സായിദ് ഷഹദത്ത് അലി അറേബ്യയിൽ നിന്നാണ് ബംഗാളിലേക്ക് വന്നത്.
ഷഹദത്ത് അലിയുടെ മകനായിരുന്ന സൈദ് അബ്ദുല്ല, ജഫ്ർപൂരിലെ ചീഫ് ഖാസിയെ ഡെൽഹി ചക്രവർത്തി നിയമിക്കുകയും "മിർ ഇൻസാഫ്" എന്ന തലക്കെട്ടിൽ പ്രതിഷ്ഠിക്കുകയും ചെയ്തു.
ഇസ്ലാം നാലാമത്തെ ഖലീഫയായിരുന്ന അലിയിൽ നിന്നാണ് അവർ വന്നതെന്ന് അവകാശപ്പെട്ടു.
ഗ്രാമത്തിലെ സ്കൂളിൽ ടിറ്റുമിർ  വിദ്യാഭ്യാസം ആരംഭിച്ചു.
അതിനുശേഷം അദ്ദേഹം ഒരു പ്രാദേശിക മദ്രസയിലേക്ക് മാറി.
അദ്ദേഹം 18 വയസ്സുള്ളപ്പോൾ, ഖുറാന്റെ ഹാഫിസിയും ഹദീസ് , മുസ്ലീം പാരമ്പര്യമുള്ള പണ്ഡിതനും ആയിത്തീർന്നു.
ബംഗാളി , അറബിക് , പേർഷ്യൻ ഭാഷകളും അദ്ദേഹം പൂർത്തിയാക്കി.
ഇക്കാലത്ത് കൊൽക്കത്തയിൽ സയിദ് അഹ്മദ് ബാരെൽവെയുമായി പരിചയപ്പെടുകയും തരിഖാ-ഇ-മുഹമ്മദീയ പ്രസ്ഥാനത്തിന്റെ പ്രസംഗകൻ ആകുകയും ചെയ്തു.
ടൈറ്റുമിർ ഒരു പ്രാദേശിക മദ്രസയിൽ പഠിച്ചു, അവിടെ ഇരുപതാം വയസ്സിൽ അദ്ദേഹം ഖുർആനിന്റെ ഹാഫിസായിത്തീർന്നു.
കൂടാതെ ബംഗാളി, അറബിക്, പേർഷ്യൻ ഭാഷകളിലും പ്രാവീണ്യം നേടി.
അദ്ദേഹം മുഹമ്മദ് റഹീമുള്ള സിദ്ദിഖിയുടെ മകളെ വിവാഹം കഴിച്ചു.
തന്റെ ഭാര്യയും അദ്ധ്യാപികയുമായ നിമത്തുല്ലയ്‌ക്കൊപ്പം കൽക്കത്തയിലേക്ക് താമസം മാറി.
ഇവിടെ, വ്യവസായികളായ ജമാലുദ്ദീൻ എഫെണ്ടി, മിർസ ഗുലാം അൻബിയ എന്നിവരുടെ കീഴിൽ അദ്ദേഹം രക്ഷാധികാരം നേടി, ഷെയ്ഖ് കമാൽ ബക്കർഗഞ്ചി, ഷെയ്ഖ് സാക്കി ബിഹാരി എന്നിവരോടൊപ്പം ഇസ്ലാമിക പഠനം തുടർന്നു.
നല്ലൊരു ഗുസ്തിക്കാരനും ജിംനാസ്റ്റും കൂടിയായിരുന്നു അദ്ദേഹം.
ഒരു പ്രാദേശിക ജമീന്ദാറിന്റെ അംഗരക്ഷകനായി ജോലിയിൽ പ്രവേശിച്ചു.
എന്നിരുന്നാലും, ടൈറ്റുമിർ ഒരു അവസരത്തിൽ ജയിലിൽ അടയ്ക്കപ്പെട്ടു, 1822-ൽ മോചിതനായ ശേഷം, രക്ഷാധികാരി മിർസ ഗുലാം അൻബിയയ്‌ക്കൊപ്പം ഹജ്ജിന് പോകാനായി ജോലി ഉപേക്ഷിച്ചു.
ബ്രിട്ടീഷുകാരുമായുള്ള സംഘട്ടനങ്ങൾ
അക്കാലത്ത് 15,000 ത്തോളം പേർ വളർന്നിരുന്ന ടിറ്റു മിർ അനുയായികൾ സായുധ പോരാട്ടത്തിന് തയ്യാറായിക്കഴിഞ്ഞു.
ബരാസതിനടുത്തുള്ള നരികെൽബെറിയയിൽ ഒരു മുള കൊട്ടാരം പണിതു.
മൺതടവുകളും, ചുട്ടുപഴുത്ത ഇഷ്ടികയും കൊണ്ട് നിറച്ച മുളകൊണ്ടുള്ള ഉയർന്ന ഉയർന്ന ഒരു വലിയ ഇരട്ട കർട്ടൻ ഇരുവശവും മൂടിയിരുന്നു.
ബ്രിട്ടീഷുകാരിൽ നിന്നും ടിറ്റുമിർ സ്വാതന്ത്ര്യം പ്രഖ്യാപിച്ചു.
24 പർഗാനാസ്, നാദിയ , ഫരീദ്പൂർ എന്നീ ജില്ലകൾ ഉൾപ്പെടുന്ന പ്രദേശങ്ങൾ അദ്ദേഹത്തിന്റെ നിയന്ത്രണത്തിലായി.
സെമീന്ദാറുകളുടെയും ബ്രിട്ടീഷ് സേനകളുടെയും സ്വകാര്യ സേനകൾ അദ്ദേഹത്തിന്റെ സമകാലികരായ പോരാട്ടങ്ങളുടെ സമരത്തിൽ ഒത്തുചേർന്നത് സമരങ്ങളും പിൻവലിക്കലും നേടിയ ഗറില്ല തന്ത്രത്തിന്റെ ഫലമായാണ്.
ഒടുവിൽ, ബ്രിട്ടീഷ് സൈന്യം ലെഫ്റ്റനന്റ് കേണൽ സ്റ്റീവാർട്ട് നയിച്ച നൂറുകണക്കിന് കുതിരപ്പടയാളികളും , 300 , പീരങ്കികളുമായിരുന്നു.
1831 നവംബറിൽ ടിറ്റമിറിനും അദ്ദേഹത്തിന്റെ അനുയായികൾക്കുമെതിരെ ആക്രമണമുണ്ടായി.
ടിറ്റുമിർ മുള കുന്തങ്ങളും ലാത്തിയും കുറച്ച് വാളുകളും കുന്തവും മറ്റും ആയുധമാക്കി.
അദ്ദേഹത്തിന്റെ സേനകൾക്ക് ആധുനിക ആയുധങ്ങളുടെ ശക്തിയെ ചെറുക്കാൻ കഴിഞ്ഞില്ല.
മുള കൊട്ടാരം നശിപ്പിക്കപ്പെട്ടു.
ടിറ്റുമിർ  അദ്ദേഹത്തിന്റെ അനുയായികളോടൊപ്പം കൊല്ലപ്പെട്ടു.
ബ്രിട്ടീഷ് സേനയുടെ കമാൻഡർ ഓഫീസർ തന്റെ എതിരാളിയുടെ ധീരതാഭിലാഷം ചൂണ്ടിക്കാട്ടി.
മുളകളുടെ കരുത്ത്, കരുതൽ ശക്തി എന്നിവയെക്കുറിച്ച് ശക്തമായ ഒരു പ്രസ്താവന നടത്തിയിരുന്നു.
കാരണം, അത് വെറും ഒരു ആഴത്തിൽ കുറച്ചുകാലത്തേക്ക് പീരങ്കി ആക്രമണത്തിന് ഇരയാക്കിയിരുന്നു.
ദീർഘകാലം നീണ്ടുനിന്ന വിചാരണയ്ക്കു ശേഷം, ടിറ്റുമിറിന്റെ അനന്തരവനും, രണ്ടാമത്തെ നായകനുമായ ഗോലം റസൂൽ തൂക്കിക്കൊന്നു.
350 പേർക്ക് ജീവപര്യന്തം ശിക്ഷ വിധിച്ചു.
കൂടുതൽ വായനയ്ക്ക് Titumirer Bansher Kella (Bamboo Fort of Titumir, 1981) by Rabeya Khatun അവലംബം
ടിറ്റൊ ജാക്സൺ
ഒരു അമേരിക്കൻ ഗായകനും ഗിറ്റാറിസ്റ്റുമാണ് ടോറിയാനൊ അഡ്രയൽ "ടിറ്റൊ" ജാക്സൺ (ജനനം ഒക്ടോബർ 15, 1953 2024 സെപ്റ്റംബർ 15-ന് മരിച്ചു) .
അമേരിക്കൻ സംഗീത സംഘമായ ദ ജാക്സൺസിന്റെ സ്ഥാപകാംഗമായ ടിറ്റൊ ജാക്സൺ കുടുംബത്തിലെ മൂന്നാമതായാണ് ജനിച്ചത്.
ടിറോത് സിംഗ് ഇംഗ്ലീഷ് വിലാസം https://ml.wikipedia.org/wiki/Tirot_Sing
ടിറോത് സിംഗ് എന്നും അറിയപ്പെടുന്ന U ടിറോത് സിംഗ് സീം (1802 - 1835) പത്തൊൻപതാം നൂറ്റാണ്ടിന്റെ ആദ്യ കാലഘട്ടത്തിൽ ഖാസി വിഭാഗക്കാരുടെ തലവനായിരുന്നു.
സീമില്ല്യ വംശത്തിൽപ്പെട്ട അദ്ദേഹം ഖാസി ഹിൽസിന്റെ ഭാഗമായ നോങ്ഖലയുടെ സീം (മേധാവി) ആയിരുന്നു.
സീം എന്നായിരുന്നു അദ്ദേഹത്തിന്റെ സ്ഥാനപേര്.
തന്റെ കൗൺസിലിലെ പ്രമുഖ ഭരണ സമിതിയുടെ ഭരണഘടനാ തലവനും, അദ്ദേഹത്തിന്റെ ഭൂപ്രദേശത്തിലെ പ്രമുഖ കുടിയേറ്റക്കാരുടെ ജനറൽ പ്രതിനിധിയും ആയിരുന്നു.
ഖാസി ഹിൽസിനെ മറികടക്കാൻ ബ്രിട്ടീഷുകാരുടെ ശ്രമങ്ങളെ എതിർത്തു യുദ്ധം പ്രഖ്യാപിക്കുകയും യുദ്ധം ചെയ്യുകയും ചെയ്തു.
1835 ജൂലൈ 17-ന് അദ്ദേഹം അന്തരിച്ചു.
മേഘാലയയിൽ യു.ടിറോത്  സിംഗ് ഡേ എന്ന പേരിൽ അദ്ദേഹത്തിന്റെ മരണദിനം ആഘോഷിക്കുന്നു.
ആംഗ്ലോ-ഖാസി യുദ്ധവും രക്തസാക്ഷിയും
1826-ൽ യന്ദാബോ ഉടമ്പടി അവസാനിപ്പിച്ചതിനു ശേഷം ബ്രഹ്മപുത്ര താഴ്വര ബ്രിട്ടീഷുകാരുടെ നിയന്ത്രണത്തിലായി.
ലോവർ അസ്സാമിലെ സിൽഹെറ്റിലുള്ള അവരുടെ വസ്തുവകകളും പുതുതായി സ്വന്തമാക്കിയ വസ്തുവകകളും ഖാസി മലകൾക്ക് ഇടയിൽ ആയിരുന്നു.
യാത്ര ചെയ്യുന്നത് ദുരിതപൂർണമായതിനാൽ രാജ്യത്തിനായി ആഴ്ചകൾ ചെലവഴിക്കാൻ സിൽഹെറ്റും ഗുവാഹത്തിയുമായി ബന്ധിപ്പിക്കുന്നതിനായി ഈ പ്രദേശത്ത് ഒരു റോഡ് നിർമ്മിക്കാൻ അവർ ആഗ്രഹിച്ചു.
നോർത്തേൺ ടെറിട്ടറിയിലെ ബ്രിട്ടീഷ് ഗവർണർ ജനറൽ ഡേവിഡ് സ്കോട്ട്, യു ടിറോത് സിംഗ് റോഡ് പദ്ധതിക്കുള്ള അനുമതിക്ക് പകരം ഡൂയർസിൽ (ആസ്സാമിലേക്കുള്ള പാസുകൾ) നിന്ന് വസ്തുവകകൾ തിരിച്ചുപിടിക്കാൻ താൽപര്യമുണ്ടെന്ന് അദ്ദേഹം കണ്ടെത്തി.
ദർബാറിലെ (കോടതി) രണ്ടു ദിവസത്തെ സമ്മേളനത്തിനു ശേഷം, ബ്രിട്ടീഷ് നിർദ്ദേശം അംഗീകരിക്കാൻ സഭ സമ്മതിച്ചു.
റോഡിന്റെ പ്രവർത്തനം തുടങ്ങി.
റാണിയുടെ രാജാവായ ബലറാം സിംഗ്, ഡൂയർസിനെ സംബന്ധിച്ച യു ടിറോത് സിംഗിൻറെ അവകാശവാദം ഉന്നയിച്ച്, 1828 ഡിസംബറിൽ തന്റെ അവകാശവാദം ഉയർത്താൻ ആയുധധാരികളായ ഒരു കൂട്ടാളിയുമായി പോയി.
ബ്രിട്ടീഷുകാർ അദ്ദേഹത്തിന് പിന്തുണ നൽകുമെന്നും അദ്ദേഹം വിശ്വസിച്ചു.
മറിച്ച്, യാത്ര തടഞ്ഞ് ശിപായിയുടെ ഒരു സംഘം അദ്ദേഹത്തെ നേരിട്ടു.
ബ്രിട്ടീഷുകാർ ആസാമിൽ ശക്തിപ്രാപിക്കുന്നതായി വന്നപ്പോൾ, യു.ടിറോത് സിംഗ് ഒരു ദർബാർ കൂടി വിളിച്ചുകൂട്ടി ബ്രിട്ടീഷുകാരെ നോങ്ഖലയിൽ നിന്ന് ഒഴിപ്പിച്ചു.
ബ്രിട്ടീഷുകാർ യാതൊരു ശ്രദ്ധ കൊടുക്കലും നടത്തിയില്ല.
1829 ഏപ്രിൽ 4-ന് നാങ്ഖലയിലെ ബ്രിട്ടീഷ് പട്ടാളത്തെ ഖാസിസ് ആക്രമിച്ചു.
രണ്ടു ബ്രിട്ടീഷ് ഉദ്യോഗസ്ഥരെ വധിക്കുകയും, ബ്രിട്ടീഷ് തിരിച്ചടിയുടെ രോഷം അഴിച്ചുവിടുകയും ചെയ്തു.
യു.ടിറോത് സിംഗും മറ്റു ഖാസി മേധാവികളും തമ്മിലുള്ള സൈനിക നടപടി ഉടൻ ആരംഭിച്ചു.
ഇതും കാണുക Khasi language Meghalaya North-East India List of Indian independence activists അവലംബം കൂടുതൽ വായനയ്ക്ക് David R Syiemlieh, “New Light on Tirot Singh: His Last Days and Demise”, The NEHU Journal of Social Sciences and Humanities, Vol.
V, No. 4, October–December 1987.
ബാഹ്യ ലിങ്കുകൾ Birth of the State, Government of Meghalaya Official State Portal Archived 2012-04-15 at the Wayback Machine .
Immortal Martyrs, Government of Meghalaya Official State Portal
ടിറോസ് ഇംഗ്ലീഷ് വിലാസം https://ml.wikipedia.org/wiki/Tiros ടിറോസ്  6 ഉപഗ്രഹം First TV image of Earth from space
കാലാവസ്ഥയിലുണ്ടാകുന്ന മാറ്റങ്ങൾ നിരീക്ഷിക്കുന്നതിനായി വിക്ഷേപിക്കപ്പെട്ട പ്രഥമ കൃത്രിമോപഗ്രഹം.
ടെലിവിഷൻ ആൻഡ് ഇൻഫ്രാറെഡ് ഒബ്സർവേഷൻ സാറ്റ്ലൈറ്റ് (Television and Infra Red Observation Satellite) എന്നതിന്റെ ചുരുക്കപ്പേരാണ് ടിറോസ്.
1960 ഏ.
1-ന് ടിറോസ്-1 യു. എസ്. വിക്ഷേപിച്ചു.
തുടർന്ന് ടിറോസ് 2, 3 തുടങ്ങി ഇതേ വിഭാഗത്തിലെ മറ്റ് ഉപഗ്രഹങ്ങളും വിക്ഷേപിക്കപ്പെട്ടതോടെ കാലാവാസ്ഥാ നിരീക്ഷണങ്ങൾക്കായുള്ള ആദ്യത്തെ ഉപഗ്രഹ ശൃംഖലാ സംവിധാനം നിലവിൽവന്നു.
പ്രത്യേക തരം ചെറിയ ടെലിവിഷൻ ക്യാമറകൾ, ഇൻഫ്രാറെഡ് സംസൂചകങ്ങൾ, വീഡിയോ ടേപ്പ് റിക്കോഡറുകൾ മുതലായവ ക്രമീകരിച്ചിരുന്ന ടിറോസുപയോഗിച്ച് 24 മണിക്കൂർ ഇടവിട്ട് ലോക കാലാവസ്ഥയിലുണ്ടാകുന്ന വ്യതിയാനങ്ങൾ മനസ്സിലാക്കാൻ സാധിക്കുമായിരുന്നു.
1963 ജൂൺ 19-ന് വിക്ഷേപിക്കപ്പെട്ട ടിറോസ് -7 ഗ്രൗണ്ട് സ്റ്റേഷനിലേക്കയച്ച മേഘദൃശ്യങ്ങളുടെ (cloud-cover photograph) വിശകലനത്തിലൂടെ കാലാവസ്ഥ നിരീക്ഷകർക്ക് കൊടുങ്കാറ്റ് രൂപം കൊള്ളുന്നതും അത് സഞ്ചരിക്കാവുന്ന പാതയും മുൻകൂട്ടി പ്രവചിക്കാൻ കഴിഞ്ഞിരുന്നു.
ടിറോസിന്റെ ഉപയോഗം മനസ്സിലായതോടെ അതിനെ പരിപോഷിപ്പിക്കാനെന്ന രീതിയിൽ നിംബസ് തുടങ്ങി ഇതര കാലാവസ്ഥാ നിരീക്ഷക ഉപഗ്രഹങ്ങളും വിക്ഷേപിക്കപ്പെട്ടു.
അവലംബം പുറം കണ്ണികൾ Television Infrared Observation Satellite എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
NASA page on TIROS Archived 2010-04-07 at the Wayback Machine .
NASA page on ESSA Archived 2005-09-13 at the Wayback Machine .
NASA page on ITOS and NOAA Archived 2005-09-13 at the Wayback Machine .
NASA page on TIROS-N Archived 2005-11-10 at the Wayback Machine .
NASA Goddard GOES POES Program - POES Home Archived 2005-03-06 at the Wayback Machine .
NOAA Office of Satellite Operations - POES Archived 2007-12-20 at the Wayback Machine .
Small Satellites Homepage Archived 2009-07-06 at the Wayback Machine .
NASA's YouTube video of TIROS-1
ടിറ്റാഗഢ് ഇംഗ്ലീഷ് വിലാസം https://ml.wikipedia.org/wiki/Titagarh
22°44′N 88°22′E ﻿ / ﻿ 22.74°N 88.37°E ﻿ / 22.74; 88.37
പശ്ചിമബംഗാളിലെ 24 പർഗാനാസ് (വടക്ക്) ജില്ലയിലുള്ള ഒരു പട്ടണം.
കൊൽക്കത്തയ്ക്കു 19 കി.
വടക്കുമാറി ഹൂഗ്ലിനദിക്കരയിൽ സ്ഥിതിചെയ്യുന്നു.
ജനസംഖ്യ 114,085 (91).
ബരക്പൂർ പാർലമെന്റ് നിയോജകമണ്ഡലത്തിൽപ്പെടുന്ന ഒരു അസംബ്ലി സെഗ് മെന്റാണ് ടിറ്റാഗഢ്.
ടിറ്റാഗഢ് - ബരക്പൂർ മുനിസിപ്പാലിറ്റികളുടെ ഭൂരിഭാഗവും ഇതിൽ ഉൾപ്പെടുന്നു.
ഗ്ലാസ്, തേയില, ടെക്സ്റ്റൈൽ, യന്ത്രസാമഗ്രികൾ തുടങ്ങിയവയുടെ ഉത്പാദനത്തിന് ഈ പട്ടണം പ്രസിദ്ധി നേടിയിട്ടുണ്ട്.
ടിറ്റാഗഢ് സ്റ്റീൽസ് ലിമിറ്റഡ് എന്ന ഇരുമ്പുരുക്കു വ്യവസായശാലയും ഇവിടെ പ്രവർത്തിക്കുന്നു.
അവലംബം ↑ Official District Administration site കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടിറ്റാഗഢ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദി ഗിൽഡഡ് കേജ് (എവ്‌ലിൻ ഡി മോർഗൻ പെയിന്റിംഗ്) ഇംഗ്ലീഷ് വിലാസം https://ml.wikipedia.org/wiki/The_Gilded_Cage_(Evelyn_De_Morgan_painting)
1919-ൽ എവ്‌ലിൻ ഡി മോർഗൻ ചിത്രീകരിച്ച ഓയിൽ പെയിന്റിംഗാണ് ദി ഗിൽഡഡ് കേജ്.
മരണത്തിന് മുമ്പുള്ള വർഷാവസാനം ചിത്രീകരിച്ച അവരുടെ അവസാന ചിത്രമായിരുന്നു ഇത്.
പെയിന്റിംഗിൽ ഒരു സ്ത്രീ ഒരു ജാലകത്തിലൂടെ നോക്കുന്നു.
ഒരു കൂട്ടം നർത്തകരെയും സംഗീതജ്ഞരെയും കാണുമ്പോൾ ആകാംക്ഷയുടെ ആംഗ്യത്തോടെ അവരുടെ കൈ നീട്ടുന്നു.
കുഞ്ഞിനെ പിടിച്ച് നൃത്തം ചെയ്യുന്ന ഒരു സ്ത്രീയാണ് യാത്രാ സംഘത്തിലെ പ്രധാന വ്യക്തി.
ഈ രംഗം മാതൃപരമായ കടമയെയും പ്രതിനിധീകരിക്കുന്നുവെന്ന് സൂചിപ്പിക്കുന്നു.
തകർന്ന ആഭരണങ്ങളും ഒരു പുസ്തകവും തറയിൽ കിടന്നു.
നർത്തകർ പക്ഷികളെപ്പോലെ ചുറ്റിലും സ്വതന്ത്രമായി ഉയരുന്നു.
ഇത് സ്ത്രീയുടെ പ്രായംചെന്ന സംക്ഷുബ്‌ധമായ ഭർത്താവിന് സമീപം തൂക്കിയിട്ടിരിക്കുന്ന സ്വർണ്ണ കൂട്ടിൽ ബന്ദിയാക്കിയ പക്ഷിയോട് തികച്ചും വ്യത്യസ്തമാണ്.
ദി ഗുഡ് ഫ്രൂട്ട് ഓഫ് ദി എർത്ത് ഇംഗ്ലീഷ് വിലാസം https://ml.wikipedia.org/wiki/The_Good_Fruit_of_the_Earth